P R O P O Z Í C I E


#  26. ročník okresnej súťaže v rétorike

# Štúrov a Dubčekov rétorický Uhrovec

**Všeobecné ustanovenia:**

**Vyhlasovateľ:** Ministerstvo školstva, vedy, výskumu a športu SR

**Organizátor:** CVČ Považská Bystrica

**Miesto:** CVČ Považská Bystrica

**Dátum:** **25.3. 2024**

**Prezentácia: 8:00-8:30**

**Začiatok: 8:45**

**Uzávierka prihlášok: do 18.3.2024**

**Prihlásenie:**

Podmienkou účasti je doručenie záväznej prihlášky do 21. marca 2024:

**- osobne**

**- na poštovú adresu:**

**Centrum voľného času**

**Lánska 2575/92**

**01701 Považská Bystrica**

**- na e-mailovú adresu: bielova@cvcpb.sk**

**Charakteristika a poslanie súťaže:**

### Poslaním súťaže je formovanie vzťahu mladých ľudí k rodnému jazyku a významným osobnostiam, rozvíjanie verbálno-komunikačných schopností mládeže, skvalitňovanie ich rečového prejavu, vyhľadávanie talentovaných žiakov, rozvíjanie ich nadania, vytvorenie konkurenčného prostredia na vzájomné porovnávanie svojich schopností.

## Priebeh a pravidlá postupu

Víťazi každej kategórie v školských kolách postupujú do okresného kola, víťazi okresného kola postupujú do krajského kola a víťazi z krajského kola, z každej kategórie, postupujú do celoštátneho kola.

Školské kolá organizujú ZŠ, okresné kolá organizujú školské zariadenia (CVČ) a krajské kolá organizuje Regionálny úrad školskej správy v Trenčíne.

• Základné – školské kolá sa uskutočnia do 29.02.2024

• Okresné kolá sa uskutočnia do 05.04.2024

• Krajské kolá sa uskutočnia 07.05.2024

• Celoštátne kolo sa uskutoční 17.05. 2024 v Šali

**Členenie súťaže:**

**Súťaž sa uskutoční v dvoch kategóriách:**

1. kategória: žiaci 4. - 6. roč. ZŠ, žiaci primy 8.roč. gymnázií
2. kategória: žiaci 7. – 9. roč. ZŠ, žiaci sekundy,tercie a kvarty 8.roč. gymnázií

**Priebeh súťaže:**

**I.Kategória:**

Súťažiaci si vyžrebuje text /rozprávku, bájku, krátky príbeh a pod./ v rozsahu asi 200 slov.

Čas na prípravu: 15 minút

Úloha: Počas 3 minút rozpovedať obsah textu so samostatným dotvorením konca príbehu.

**II.Kategória:**

a/ doma pripravená voľná téma – vyjadrenie vlastného názoru – úvaha

b/ vyžrebované téma – vyjadrenie vlastného názoru bez obmedzenia žánru

Čas na prípravu: 15 minút

Čas na prednes: 3-5 minút

**Hodnotenie súťaže:**

Výkony súťažiacich hodnotí odborná porota, ktorú menuje vyhlasovateľ súťaže. Odborná porota je zložená z odborníkov /pedagógov/ zo všetkých stupňov škôl /základných, stredných, vysokých/. Berie do úvahy kritériá hodnotenia súťaže. Po ukončení každého postupového kola vypracuje predseda v príslušnej kategórii v spolupráci s organizátorom súťaže vyhodnotenie podujatia.

**Vybavuje : Mgr. Bielová Miroslava Elena Martinková**

 **odd.kultúry Riaditeľka CVČ**

**Kontakt:** Mgr. Miroslava Bielová (Kancelária: 0911/852002).